钦定古今图书集成/理学汇编/文学典/第150卷 > 《徐师曾文体明辩》 > 《寄陆子静》前人
## 钦定古今图书集成/理学汇编/文学典/第150卷 > 《徐师曾文体明辩》 > 《寄陆子静》前人

“奏篇垂寄，得闻至论，慰沃良深。其规模宏大，而源流
深远，岂腐儒鄙生所能窥测？不知对扬之际，上于何
语有领会，区区私忧，正恐不免万牛回首之难，然于
我亦何病？语圆意活，浑浩流转，有以见所造之深，所
养之厚，益加叹服。但向上一路未曾拨转处，未免使
人疑著，恐是葱岭带来耳。如何，如何！一笑！”熹衰病益
侵，幸叨祠禄，遂为“希夷。直下诸孙”，良以自庆。但香火
之地，声教未加，不能不使人慨叹耳。